সদৌ অসম ছাত্ৰ সন্থাৰ লগতে ৩০টাকৈ জাতীয় জনগোষ্ঠীয় সংগঠনে আহ্বান জনোৱা ১১ ঘন্টীয়া বন্ধ তিনিচুকীয়া জিলাৰ কাকপথাৰত সৰ্বাত্মকৰূপে পৰা দেখা গৈছে ৷ প্ৰতিবাদকাৰী সকলে ৰাষ্ট্ৰীয় ঘাইপথত টায়াৰ জ্বলাই, বিজেপিৰ পতাকা জ্বলাই প্ৰতিবাদ কৰে ৷ শদিয়া সমষ্টিৰ বিধায়ক বলিন চেতীয়া, প্ৰদান বৰুৱা, সৰ্বানন্দ সোনোৱাল আৰু নৰেন্দ্ৰ মোদিৰ ফটো সম্বলিত বেনাৰ, বিজেপিৰ পতাকা জলোৱাৰ লগতে প্ৰায় ১৫০ ফুট উচ্চতাৰ মোবাইল টাৱাৰত কলা কাপোৰ উৰুৱাই অৰ্ধ উলংগ হৈ প্ৰতিবাদ সাব্যস্ত কৰে ৷ সমগ্ৰ অসম তথা উত্তৰ পূবাৰ্ঞ্চলৰ সমান্তৰালভাবে কাকপথাৰত আজি বন্ধত ৰাইজে সহযোগ আগবঢ়াই ৷ইফালে অৰুণাচল প্ৰদেশৰ নামচাই জিলাতো বন্ধৰ প্ৰভাৱ সৰ্বাত্মক ৰূপত পৰা পৰিলক্ষিত হয়।
প্ৰসংগঃ নাগৰিকত্ব সংশোধনী বিধেয়ক !কাকপথাৰত ১৫০ ফুট উচ্চতাত উৰুৱালে কলা পতাকা